CELEX: C2007/247/59
Language: hu
Date: 2007-10-20 00:00:00
Title: T-310/07. sz. ügy: 2007. augusztus 17-én benyújtott kereset – Gardeur kontra OHIM – Blue Rose (g)

20.10.2007   
            
            
               HU
            
            
               Az Európai Unió Hivatalos Lapja
            
            
               C 247/36
            
         2007. augusztus 17-én benyújtott kereset – Gardeur kontra OHIM – Blue Rose (g)
   (T-310/07. sz. ügy)
   (2007/C 247/59)
   A keresetlevél nyelve: angol
   Felek
   
      Felperes: gardeur ag (Mönchengladbach, Németország) (képviselők: A. Beschorner, B. Glaser, C. Thomas ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Blue Rose Inc. (Nashville, Tennessee, Egyesült Államok)
   Kereseti kérelmek
   
               —
            
            
               az Elsőfokú Bíróság helyezze hatályon kívül a második fellebbezési tanács R 878/2006-2. sz., 2007. június 15-én a 1153741. sz. „g” közösségi védjegy tekintetében hozott határozatát annyiban, amennyiben azzal elutasítja a 25. osztályba tartozó termékekre vonatkozó fellebbezést;
            
         
               —
            
            
               az Elsőfokú Bíróság az alperest kötelezze a Bíróság előtti eljárás során felmerült költségek viselésére, és a másik felet kötelezze a fellebbezési tanács előtti közigazgatási eljárás során felmerült költségek viselésére.
            
         Jogalapok és fontosabb érvek
   
      A törlés iránti kérelemmel érintett közösségi védjegy: egy „g” betűt tartalmazó körből álló ábrás védjegy a 9., 25. és 41. osztályba tartozó áruk és szolgáltatások tekintetében.
   
      A közösségi védjegy jogosultja: Blue Rose Inc.
   
      A közösségi védjegy törlését kérelmező fél: gardeur ag.
   
      A törlést kérelmező védjegye: egy „g” betűt tartalmazó fekete négyszögből álló közösségi ábrás védjegy a 3., 18. és 25. osztályba tartozó áruk tekintetében – 1153741. sz. védjegybejelentés.
   
      A törlési osztály határozata: a törlés iránti kérelem elutasítása.
   
      A fellebbezési tanács határozata: a fellebbezés elutasítása.
   
      Jogalapok: a közösségi védjegyről szóló rendelet 4. cikkének és 8. cikke (1) bekezdése b) pontjának a megsértése.